recursal/SuperWikiNEXT-32B huggingface dataset:
**கழியல் ஆட்டம்** என்பது, தமிழர் ஆடற்கலைகளுள் ஒன்றாகும். கம்பு கழி என்றும் சொல்லப்படுவது உண்டு. என்வே கழியை கையில் கொண்டு ஆடுவதால் கழியலாட்டம் என்று பெயர்பெறுகிறது. மேலும் களியலாட்டம், கழலடி, களல் எனப்பல்வேறு பெயர்களில் அழைக்கப்படுகிறது. மலையாளத்தில் கோல்களி, கோலடிக்களி, கோலடி, கம்புக்களி, வெட்டும்தட என அழைக்கிறார்கள். இக்கலை போர்க்கலை, தற்காப்புக்கலை போன்ற தன்மையுடையது. திருநெல்வேலி, தூத்துக்குடி, கன்னியாகுமரி ஆகிய மாவட்டங்களில் இக்கலை உள்ளது. உவரியில் வாழும் பரதவர் இன மக்கள் இக்கலையை ஆடுகின்றனர். அதற்குப் பரதவர் கழியல் என்று பெயர். கழியல் ஆட்டம் தொடக்க நிலை, தயார் நிலை, சாதாரண நிலை, வேக ஆட்ட நிலை, மின்னல் வேக ஆட்ட நிலை, இறுதி ஆட்ட நிலை என ஆட்ட வகைகள் உண்டு. எட்டு, பத்து, பனிரெண்டு, பதினாறு என இரட்டைப்பட எண்ணிக்கையிலேயே ஆடுவர். ஏனெனில் இரண்டு இரண்டு பேர் ஒருவருக்கொருவர் எதிரெதிர் நிலையில் பார்த்துக்கொண்டு வட்டவடிவத்தில் நின்று ஆடுவர். பாடல்கள், இசைக்கருவிகளின் பின்னணி ஆகியவற்றிற்கு தக்கவாறு ஆடுவர். முதன்மையான இசையாக கழியல் கம்புகளிலிருந்து எழும் ஓசையே அமையும்.

மேற்கோள்கள்
-----------

1. ↑  "தமிழ்நாட்டு நாட்டுப்புறக் கலைகள்". 2012-01-11 அன்று மூலம் பரணிடப்பட்டது. 2012-07-17 அன்று பார்க்கப்பட்டது.

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**வன் விஞ்ஞான் கேந்திரா** (*Van Vigyan Kendra*)(**வ.வி.கே.**) அல்லது **வன அறிவியல் மையங்கள்** (வ அ மை) என்பது இந்தியாவின் சுற்றுச்சூழல் மற்றும் வனத்துறை அமைச்சகத்தின் இந்திய வனவியல் ஆராய்ச்சி மற்றும் கல்வி குழுமத்தினால் தோற்றுவிக்கப்பட்ட அமைப்பாகும். இது விவசாயிகளால் உருவாக்கப்பட்ட வன அடிப்படையிலான தொழில்கள் மற்றும் வன ஆராய்ச்சி நிறுவனங்கள் உருவாக்கிய பல்வேறு தொழில்நுட்பங்களைப் பரப்புவதை நோக்கமாகக் கொண்டது.

செயல்பாடுகள்
------------

வன அறிவியல் மையம் மரம்வளர்ப்பு, மரவளர்ப்பு மேம்பாடு, மண் மற்றும் நீர் பாதுகாப்புத் தொழில்நுட்பம், மற்றும் உவர்ப்பு நிலங்களில் காடு வளர்ப்பு தொழில் நுட்பங்கள், வனவியல் தொழிநுட்ப பயன்பாடு நீட்டிப்பு, கரிம வேளாண்மை மற்றும் கூட்டெரு நுட்பங்கள், நிலையான நிலப்பயன்பாட்டிற்கு பயன்படுத்தக்கூடிய அமைப்புகள் மற்றும் அறிமுகம் மற்றும் தளவாடத்திற்காக மரம் மற்றும் பிற மர இனங்கள் குறித்த ஆய்வினை மேற்கொள்கின்றன.

நாற்றுகளின் உற்பத்தித்திறனை மேம்படுத்துவதற்காக உயர்ந்த நடவுப் பொருட்களை வழங்குவதில் முக்கியத்துவம் வழங்குகிறது. இது வனவியல் மற்றும் விவசாயத்துடன் தொடர்புடைய மக்களுக்கு உதவுகின்றது.

வனவியல் ஆராய்ச்சி குறித்த விழிப்புணர்வு திட்டம் மற்றும் அதன் பயன்பாடு மற்றும் காடுகளின் பாதுகாப்பு உள்ளிட்ட பல்வேறு கருப்பொருள்கள் குறித்த பயிற்சிகளை வன அறிவியல் மையம் வழங்குகிறது.

மேலும் காண்க
------------

* சிப்கோ இயக்கம்
* இந்திய வன ஆராய்ச்சி மற்றும் கல்வி கவுன்சில் (ICFRE)
* சுற்றுச்சூழல் மற்றும் வனத்துறை அமைச்சகம் (இந்தியா)
* இந்தியாவில் சமூக வனவியல்
* கிருஷி விஞ்ஞான் கேந்திரா (கே.வி.கே) கண்ணூர் (வேளாண் அறிவியல் மையம்)
* இந்தியாவில் வன ஆராய்ச்சி நிறுவனங்களின் பட்டியல்
* மழை வன ஆராய்ச்சி நிறுவனம்

மேற்கோள்கள்
-----------

1. ↑  "Shatabdi Van Vigyan Kendra and Photo Gallery" (PDF). 28 March 2012. 2014-10-05 அன்று பார்க்கப்பட்டது.
2. ↑  "Research Centres". sfri.nic.in. 2014-10-05 அன்று பார்க்கப்பட்டது.
3. ↑  "Extension Panorama" (PDF). 21 September 2012. 2014-10-05 அன்று பார்க்கப்பட்டது.
4. ↑  "Welcome to Indian Council of Forestry Research and Education (ICFRE), Dehradun, Uttarakhand, India - An Autonomous Body of Ministry of Environment & Forests, Government of India". 2002-08-11 அன்று மூலம் பரணிடப்பட்டது. 2014-10-05 அன்று பார்க்கப்பட்டது.
5. ↑  "Ministry of Environment & Forests, Government of India". envfor.nic.in. 2014-10-05 அன்று பார்க்கப்பட்டது.

வெளி இணைப்புகள்
---------------

* வான் விஜியன் கேந்திரா (வி.வி.கே), செஸ்ஸா
[*தொடர்பிழந்த இணைப்பு*]
* கிருஷி விஜியன் கேந்திரா, கே.வி.கே (வேளாண் அறிவியல் மையங்கள்) பரணிடப்பட்டது 2019-11-28 at the வந்தவழி இயந்திரம்
**வனராஜா (Vanaraja)** என்பது இந்தியாவின் ஐதராபாத்தை அடிப்படையாகக் கொண்ட கோழிப்பண்ணை இயக்குநரக திட்டத்தால் உருவாக்கப்பட்ட ஒரு கோழி இனமாகும். இவ்வினம் இறைச்சி மற்றும் முட்டை உற்பத்தி ஆகியவற்றுக்காக வளர்க்கப்படுகிறது. இவ்வினத்தை, கிராமப்புற சமூகங்களால்  குறைந்த தீவனத்தில் இயற்கையான முறையில் வளர்க்க இயலும்.  இந்த இனத்தின் முக்கிய அம்சங்கள் என்றால் இதன் முட்டை ஓடுகள் நாட்டுக் கோழி முட்டைகள் போல பழுப்பு நிற முட்டைகளாகவும், குறைவான ஊட்டச்சத்து உணவுக்கொண்டு வேகமாக வளர்ந்து முட்டை உற்பத்தி செய்வதாகவும், பல வண்ண இறகுகளைக் கொண்டு, நோய் எதிர்ப்பு சக்தி உள்ளனவையாக இருக்கின்றன.

வனராஜாவை திறந்த வெளியில் வளர்த்தாலும்  இவை சிறந்த செயல்திறனை அளிக்கின்றன. இவை ஆண்டுக்கு 110 முட்டைகளை இடுகின்றன. மேலும் 6 அல்லது 6 1⁄2 மாதங்களில் 1.0 முதல் 1.2 கிலோகிராம் (2.2 முதல் 2.6 பவுண்டு) எடையை அடைகின்றன. வனராஜா சேர்த்து சொந்த பறவைகள் தடுப்பூசி பரிந்துரைக்கப்படுகிறது. அதிக உடல் எடை முட்டை உற்பத்தி குறைக்கும். வனராஜா முக்கியமாக தெலுங்கானா மற்றும் ஆந்திர பிரதேசத்தில் காணப்படுகின்றன. வனராஜாவுக்கு உள்நாட்டு பறவைகளுக்கான நோய் தடுப்பு மருந்துகள் பரிந்துரைக்கப்படுகின்றன.  கோழிகள் முட்டை இடும் காலத்தில் கூடுதலாக உள்ள எடை குறையும். இந்தக் கோழிகள் பெரும்பாலும் தெலங்கானா ஆந்திரப்பிரதேசம் ஆகிய மாநிலங்களில் வளர்க்கப்படுகின்றன.

மேற்கோள்கள்
-----------

1. ↑  "Vanaraja". Department of Agricultural Research and Education. 25 பிப்ரவரி 2015 அன்று மூலம் பரணிடப்பட்டது. 25 February 2015 அன்று பார்க்கப்பட்டது.
2. ↑  Breed data sheet: Vanaraja/India.
3. ↑  "Backyard Poultry Farming of Vanaraja Breed: A Less Capital Enterprise - Indian Council of Agricultural Research". *icar.org.in*.
4. ↑  "Vanaraja" (PDF). Department of Agricultural Research and Education. 25 February 2015 அன்று பார்க்கப்பட்டது.
5. ↑  "Vanaraja". Department of Agricultural Research and Education. 25 February 2015 அன்று பார்க்கப்பட்டது.
6. ↑  "Vanaraja". Department of Agricultural Research and Education. 25 February 2015 அன்று பார்க்கப்பட்டது.

| * பா
* உ
* தொ
இந்தியாவில் தோன்றிய கோழி இனங்கள் |
| --- |
| நாட்டினங்கள் | 
* அசில்
* சிறுவிடை
* கடக்நாத்
* நிக்கோபாரி
* மொட்டை கழுத்துக் கோழி

 |
| பெருவிடை வகைகள் | 
* கட்டமூக்கு கோழி
* கிளி மூக்கு கோழி
* விசிறி வால் கோழி
* மீட்டர் வால் கோழி
* சங்ககிரி கருஞ்சதை கோழி

 |
| கலப்பினங்கள் | 
* அசில் கிராஸ்
* காவேரி
* கிராம்பிரியா
* கிராமலட்சுமி
* கிரிராணி
* கிரிராஜா
* சுவர்ணதாரா
* தன்ராஜா
* நந்தனம் 1
* நாமக்கல் 1
* வனராஜா

 |
| 
* Category
* Commons page **Commons**

 |
**வந்தே மாதரம்** (***Vandae Maatharam***) டி. அரவிந்த் இயக்கத்தில் 2010 ஆம் ஆண்டு வெளியான திரைப்படமாகும். மலையாளத்திலும், தமிழிலும் ஒரே நேரத்தில் படமாக்கப்பட்டு வெளியானது. பின்னர், தெலுங்கு மொழியில் டப்பிங் செய்யப்பட்டு வெளியானது. மம்மூட்டி, அர்ஜுன், ஷ்ரதா ஆர்யா, ராஜ்கபூர், நாசர், ஜெய் ஆகாஷ், ஜெகதீஷ் தீபக் ஜேத்தி மற்றும் பலர் நடித்துள்ளனர். ஹென்றி தயாரிப்பில், டி, இமான் இசையில், 10 செப்டம்பர் 2010 அன்று வெளிநாடுகளிலும், 17 செப்டம்பர் 2010 அன்று இந்தியாவிலும் வெளியானது.

நடிகர்கள்
---------

மம்மூட்டி, அர்ஜுன், ஷ்ரதா ஆர்யா, ராஜ்கபூர், நாசர், ஜெய் ஆகாஷ், ஜெகதீஷ் தீபக் ஜேத்தி, ரியாஸ் கான், ஜெயப்ரகாஷ், மோகன் ஷர்மா, ரச்சனா மௌர்யா, டெய்சி ஷா.

கதைச்சுருக்கம்
--------------

கோபி கிருஷ்ணனும் (மம்மூட்டி) அன்வர் ஹுசைனும் மிகவும் கண்டிப்பான காவல் அதிகாரிகள். உழவர்களின் பிரச்சனைகளையும், அது தொடர்புடைய சமூக வன்முறைகளையும் ஆராய்ந்து, அதை சரிசெய்ய இருவரும் முயற்சி செய்கிறார்கள். பயங்கரவாத அமைப்புகள் அவர்களுக்கு பல இடையூறுகளை செய்கின்றன. விமானத்துறையில் பணிபுரிகிறார் கோபாலகிருஷ்ணனின் மனைவி நந்தினி (சிநேகா). அந்த தம்பதிக்கு குழந்தை இல்லை என்பது பெரிய துயரமாக இருந்து வந்தது.

அந்த இரு காவல் அதிகாரிகளும் எவ்வாறு பயகரவாதிகளை முறியடித்து நாட்டை காத்தனர் என்பதே மீதிக் கதையாகும்.

ஒலிப்பதிவு
----------

டி. இமான் இந்தப்படத்தின் இசை அமைப்பாளர் ஆவார். வைரமுத்து, ஸ்நேஹன், நந்தலாலா மற்றும் விவேகா ஆகியோர் தமிழில் பாடல்களை எழுதினர். வைரமுத்து எழுதிய தேசபக்தி நிறைந்த பாடலை பத்து பாடகர்கள் பாடினர் என்பது குறிப்பிடத்தக்கது.

தயாரிப்பு
---------

2007 ஆம் ஆண்டு நடுவில் படப்பிடிப்பு துவங்கியது. கார்த்தி என்ற இயக்குனரை வைத்து படம் துவங்கப்பட்டாலும், பின்னர் டி. அரவிந்த் என்ற புதுமுக இயக்குனரை வைத்து தயாரித்தார் ஹென்றி.

வெளியீடு
--------

இந்தப் படத்தின் தமிழ் சாட்டிலைட் உரிமத்தை சன் தொலைக்காட்சி வாங்கியது. இந்திய தணிக்கை குழு இப்படத்திற்கு "யு" சான்றிதழ் வழங்கியது.

வரவேற்பு
--------

ஐந்திற்கு இரண்டு மதிப்பெண்கள் பெற்று, திரைக்கதையில் கவனம் செலுத்தி இருந்தால் இன்னமும் படம் நன்றாக இருந்திருக்கும் என்ற விமர்சனத்தைப் பெற்றது.

வெளி-இணைப்புகள்
---------------

* 
* பரணிடப்பட்டது 2010-07-04 at the வந்தவழி இயந்திரம்
*

மேற்கோள்கள்
-----------


1. ↑  "http://www.thaindian.com". 2018-07-03 அன்று மூலம் பரணிடப்பட்டது. 2019-03-06 அன்று பார்க்கப்பட்டது. External link in `|title=` (உதவி)
2. ↑  "http://www.sify.com". 2012-10-08 அன்று மூலம் பரணிடப்பட்டது. 2019-03-06 அன்று பார்க்கப்பட்டது. External link in `|title=` (உதவி)
3. ↑  "http://www.indiaglitz.com". 2015-12-08 அன்று மூலம் பரணிடப்பட்டது. 2019-03-06 அன்று பார்க்கப்பட்டது. External link in `|title=` (உதவி)
4. ↑  "http://sify.com". External link in `|title=` (உதவி)
ஈ. ஆர். பிரைத்வெயிட்**ஈ. ஆர். பிரைத்வெய்ட்** ( Eustace Edward Ricardo Braithwaite 27 சூன் 1912-திசம்பர் 12 2016)  என்பவர் கயானா நாட்டைச் சேர்ந்த அமெரிக்க ஆங்கில புதின எழுத்தாளர், நூலாசிரியர், கல்வியாளர் மற்றும் தூதர் ஆவார்.

வாழ்வும் பணிகளும்
-----------------

டு சார் வித் லவ் என்ற இவர் எழுதிய நூல் 1959 இல் வெளிவந்து பெரும் புகழை இவருக்கு ஈட்டிக் கொடுத்தது. இக்கதை திரைப் படமாகவும் ஆக்கப்பட்டது. இவருடைய புதினங்களும் சிறுகதைகளும்  இனங்களிடையே நிலவும் ஏற்றத் தாழ்வுகள் கறுப்பின மக்களுக்கு ஏற்படும் அவலங்கள் பிற சமூக நிலைமைகள் ஆகியன குறித்து சித்தரிப்பவன ஆகும்.

கருப்பினத்தைச் சேர்ந்தவர் என்ற காரணத்தால் வேலை கிடைப்பதும் வீடு கிடைப்பதும் வாழ்வின் தொடக்கத்தில் பிரைத் வெயிட்டுக்குக் கடினமாக இருந்தது.

1973 ஆம் ஆண்டில் இவருடைய நூலுக்கு விதிக்கப்பட்ட தடையைத் தென்னாப்பிரிக்க அரசு நீக்கியது. அதன் பின்னர் இவர் தென்னாப்பிரிக்காவில் 6 வாரங்கள் சுற்றுப் பயணம் செய்தார். அந்தச் சுற்றுப்பயண அனுபவங்களை எழுதி நூலாக வெளியிட்டார்.

நியூயார்க்கு பல்கலைக்கழகம், ஹோவார்டு பல்கலைக்கழகம், மான்சேஸ்ட்டர் கம்யூனிட்டி கல்லூரி  ஆகிய நிறுவனங்களில் 
பேராசிரியராக இருந்தார். 1960 ஆண்டுகளில் ஐக்கிய நாட்டு அவையில் கயானா நாட்டின் தூதராக இருந்தார். வெனிசுலா நாட்டிலும் தூதராக இருந்தார்.

பிரைத் வெயிட் நூறாண்டுகள் நிறைவுற்றபோது கயானா நாட்டுக்குச் சென்றார். அப்போது இவருக்கு அந்நாட்டு அரசுத் தலைவர் விருது அளித்துச் சிறப்பித்தார். இவர் அமெரிக்காவில் வாசிங்டன் நகரில் வசித்து வந்தார்.

மேற்கோள்
--------

1. ↑
2. ↑
**தொண்டைமானாறு** (*Thondaimanaru*) இலங்கையின் யாழ்ப்பாண மாவட்டத்திலுள்ள வடமராட்சியின் பிரதேசங்களில் ஒன்று.

தொண்டைமானாறு நீரேரி
-------------------

கடலுடன் கலக்கும் தொண்டைமானாறு நீரேரி ஆனையிறவு முதல் நீண்டுள்ளது.

செல்வச்சந்நிதி முருகன் ஆலயம்
----------------------------

வரலாற்றுப் பிரசித்தி பெற்ற தொண்டைமானாறு செல்வச்சந்நிதி முருகன் ஆலயம் இங்கு அமைந்துள்ளது. செல்வச்சந்நிதியில் ஓடும் நன்னீரேரி வல்லிநதி என்று முன்னர் அழைக்கப்பட்டது

தொண்டைமானாறு வீரகத்திப்பிள்ளை மகாவித்தியாலயம்
---------------------------------------------

இப்பிரதேசத்தின் ஒரேயொரு பாடசாலையாக தொண்டைமானாறு வீரகத்திப்பிள்ளை மகாவித்தியாலயம் அமைந்துள்ளது..இது ஆரம்பித்து நூறாண்டுகள் கடந்த பாடசாலையாகும். இதன் தாபகர் திரு சி. வீரகத்திப்பிள்ளை ஆவார்.

வரலாற்றுச் சிறப்பு
------------------

தொண்டைமானாறு பாலம்
* செல்வச் சந்நிதி
* சங்கிலியன் ஆட்சிக்காலத்துடன் தொடர்புபட்ட வரலாற்று முக்கியத்துவம் மிக்க சில எச்சங்கள் இன்றும் இப்பிரதேசத்திலும் அயற்பிரதேசத்திலும் உள்ளன. அவற்றுள் முக்கியமானவை:-
* கெருடாவில் வீரமாகாளி அம்மன் ஆலயம்
* காட்டுப்புலம் கோட்டைகாடு
* கெருடாவில் மண்டபக்காடு
* தொட்டிலடி கந்தசுவாமி கோயில்
* கப்பல் கட்டும் தொழில் இப்பிரதேசத்தின் பண்டைய சிறப்புப் பெற்ற தொழிலாக இருந்துள்ளது.

அறியப்பட்ட நபர்கள்
------------------

* மு. நவரத்தினசாமி, நீச்சல் வீரர்
* குந்தவை, எழுத்தாளர்

வெளியிணைப்பு
------------

* thondaimanaru.org பரணிடப்பட்டது 2012-04-19 at the வந்தவழி இயந்திரம்
**வனமோகினி** 1941 ஆம் ஆண்டு வெளிவந்த தமிழ்த் திரைப்படமாகும். பகவானின் இயக்கத்தில் வெளிவந்த இத்திரைப்படத்தில் எம். கே. ராதா, எஸ். எஸ். கோக்கோ, கே. தவமணி தேவி மற்றும் பலரும் நடித்துள்ளனர்.

இத்திரைப்படம் *த ஜங்கில் பிரின்செசு* என்ற ஹாலிவுட் திரைப்படத்தை ஒட்டித் தயாரிக்கப்பட்டது. இத்திரைப்படத்தில் நடித்த டொரத்தி லமூர் நடித்த பாத்திரத்தில் தவமணி தேவி அதே வகையான சாரம் அணிந்து நடித்திருந்தார். தமிழ்த் திரைப்படம் ஒன்றில் பெண்கள் இவ்வாறு அணிவது முதல் தடவையாக இருந்தது. வனமோகினி திரைப்படம் பின்னர் 1957 ஆம் ஆண்டில் அதே பெயரில் சிங்கள மொழியில் தயாரிக்கப்பட்டது.

கதைச் சுருக்கம்
---------------

அடர்ந்த காட்டுப் பிரதேசம். அங்கே குழந்தைகளுக்குச் சமான நாகரிகமல்லாத பாமரக் காட்டு மனிதர்கள் நிம்மதியாக வாழ்க்கை நடத்துகின்றனர். அவர்களின் அறியாமையைத் தனக்குச் சாதகமாக்கிக் கொண்ட பூசாரி (*கே. கொளத்து மணி*) கன்னிப்பெண்களைக் காளிக்குப் பலி கொடுத்து வந்தார். பல ஆண்டுகளுக்கு முன்னர் காணாமல் போன தன் மாமனைத் தேடிக்கொண்டு அரசகுமாரன் (எம். கே. ராதா) தன் படைகளுடன் அதே காட்டுக்கு வருகிறான். பூசாரியின் கொடுமைக்குப் பயந்து வனமோகினி (*கே. தவமணி தேவி*) என்னும் பெண் சந்துர் என்ற யானையின் உதவியுடன் குகை ஒன்றில் வசித்து வருகிறாள். அரசகுமாரன் அவளைச் சந்தித்துக் காதல் கொள்கிறான். பூசாரியின் கொடுங்கோன்மை அரசகுமாரனுக்குத் தெரிகிறது. காட்டுவாசிகளைப் பூசாரியிடம் இருந்து காப்பாற்ற நினைக்கிறான். இதையறிந்த பூசாரி அரசகுமாரனுக்குப் பல துன்பங்களை இழைத்து வனமோகினியையும் பிடித்துக் கொண்டு செல்கிறான். அரசகுமாரன் வனமோகினியைக் காப்பாற்றச் சென்று தானும் அகப்பட்டுக் கொள்கிறான். அங்கிருந்து அவன் ஒருவாறு தப்பி, தனது மாமனையும் விடுவித்து, வனமோகினியையும் திருமணம் புரிகிறான்.

பாடல்கள்
--------

இத்திரைப்படத்தில் 10 பாடல்கள் இடம்பெற்றுள்ளன. பல பாடல்களை தவமணி தேவி பாடினார். இவற்றில் *அலை மோதுதே அலை மோதுதே ஏதும் அறியாது என்மனம்* என்ற தவமணி தேவியின் பாடல் அக்காலத்தில் புகழடைந்தது. இதனால் இவர் சிங்களத்துக் குயில் என அழைக்கப்பட்டார். பாடல்களை யானை வைத்தியநாதையர் இயற்றினார். பாடல்களுக்கு இசையமைத்தவர் மகாராட்டிரத்தைச் சேர்ந்த ராம் சித்தால்க்கர். இவர் பின்னர் சி. இராமச்சந்திரா என்ற பெயரில் பல படங்களுக்கு இசையமைத்துப் புகழடைந்தார்.

* உயர்வோமே உல்லாசம் பெறுவோமே
* அலை மோதுதே அலை மோதுதே ஏதும் அறியாது என்மனம்
* விடவே மாட்டேனே நானவனை
* நீந்தி நீந்தி நீராடுவேன் நானே
* இனிமேல் ஏக போகம் பெறுவேன்
* என்ன ஆனந்தம் ஆனந்தம் ஆனந்தமே
* நித்திரை வல்லையே நிலாவும் வீணாகுமே
* மாயமிதே இந்த மானில வாழ்வினில்
* மாறி மாறி வருங்காலமே
* நித்ய நிரந்தரி நீ எங்கள் தாய் அந்தோ

மேற்கோள்கள்
-----------

1. ↑  கை, ராண்டார் (28 மே 2011). "Blast from the Past – Vana Mohini 1941". *த இந்து*.. பார்த்த நாள்: 26 December 2011.
**வன மகோத்சவம்** (*Van Mahotsav*) என்பது இந்தியாவில் ஆண்டுதோறும் சூலை முதல் வாரத்தில் கொண்டாடப்படும் ஒரு வார மரம் நடும் திருவிழாவாகும்.

வரலாறு
------

முதல் இந்திய தேசிய மரம் நடும் வாரம் 1947 சூலை 20 முதல் 27 வரை பஞ்சாபி அரசு ஊழியரும், தாவரவியலாளரும், வரலாற்றாசிரியருமான மொகிந்தர் சிங் ரந்தவா என்பவரால் ஏற்பாடு செய்யப்பட்டது. பல்வேறு நாடுகளில் வன வாரம், மரங்களின் திருவிழா அல்லது ஆர்பர் நாட்கள் பற்றிய யோசனைகளால் ரந்தாவா ஈர்க்கப்பட்டார். 1947ஆம் ஆண்டு சூலை 20 ஆம் தேதி முதல் நிகழ்வானது காலை தில்லியின் ஆணையர் குர்சித் அகமத் கான் அவர்களால் ஆத்தி மரக்கன்றுகள் நடப்பட்டது. மதியம், இடைக்கால அரசின் துணைத் தலைவர் நேரு தலைமையில் புராண கிலாவில் மற்றொரு விழா நடைபெற்றது. மற்றொரு நாள் "லேடீஸ் டே" என்று அழைக்கப்படும் நாளில் மவுண்ட்பேட்டன் பிரபுவின் மனைவி உட்பட பலருடன் குதுப்மினார் வளாகத்தில் நடவுகளில் ஈடுபட்டார். 1950 ஆம் ஆண்டு உணவு மற்றும் வேளாண்மை அமைச்சர் கே. எம். முன்ஷியால் இந்த பாரம்பரியம் தொடரப்பட்டு தேசிய நடவடிக்கையாக மாற்றப்பட்டது. அவர் இதை "வன மகோத்சவம்" என்ற பெயரில் மாற்றி சூலை முதல் வாரத்தில் தொடர நடவடிக்கை மேற்கொண்டார்.

நோக்கங்கள்
----------

இந்தியர்களை மரம் நடும் மற்றும் பராமரிப்பை ஊக்குவிப்பதன் மூலம், திருவிழா அமைப்பாளர்கள் நாட்டில் அதிக காடுகளை உருவாக்க விரும்பினார்கள். இது மாற்று எரிபொருட்களை வழங்குகிறது. உணவு வளங்களின் உற்பத்தியை அதிகரிக்கும். உற்பத்தியை அதிகரிக்க வயல்களைச் சுற்றி தங்குமிடங்களை உருவாக்கும். கால்நடைகளுக்கு உணவு மற்றும் நிழலை வழங்குகிறது. நிழல் மற்றும் அலங்கார நிலப்பரப்புகளை வழங்குகிறது. வறட்சியைக் குறைக்கிற. மேலும், மண் அரிப்பைத் தடுக்க உதவுகிறது. சூலை முதல் வாரம் இந்தியாவின் பெரும்பாலான பகுதிகளில் மரங்களை நடுவதற்கு சரியான நேரமாகும். ஏனெனில் அது பருவமழையுடன் ஒத்துப்போகிறது.

பட வரிசை
--------

* லேடி மவுண்ட்பேட்டன் குதுப்மினார் வளாகத்தில் மரம் நடுகிறார்லேடி மவுண்ட்பேட்டன் குதுப்மினார் வளாகத்தில் மரம் நடுகிறார்
* மொகிந்தர் சிங் ரந்தவா மரம் நடுகிறார்.மொகிந்தர் சிங் ரந்தவா மரம் நடுகிறார்.

சான்றுகள்
---------

1. ↑  Chatterjee, U.N. (1947). "Delhi celebrates tree plantation week". *Indian Farming* **8** (9): 466–468.
2. ↑  Randhawa, M.S. (1957). *Flowering trees in India*. New Delhi: Indian Council of Agricultural Research. பக். 130–142. .
3. ↑  "Tracing the Origins of Van Mahotsav, a Week-Long, Nation-Wide Festival That's All About Trees!". *The Better India*. 21 July 2017.
**ஜீன்பூல் சூழல் பூங்கா** என்பது தமிழ்நாட்டின், நீலகிரி மாவட்டத்தின், கூடலூர், நாடுகாணியில் வனத்துறைக்குச் சொந்தமான ஒரு தாவர மரபியல் பூங்கா ஆகும்.

ஜீன்பூல் சூழல் பூங்காவனது நீலகிரி மாவட்டம், கூடலூரில் இருந்து 11 கிலோமீட்டர் தொலைவில் உள்ள நாடுகாணி பகுதியில் 250 சதுர ஏக்கர் பரப்பளவில் கடல் மட்டத்தில் இருந்து 900 அடி உயரத்தில் அமைந்துள்ளது. இப்பகுதியானது சராசரியாக ஆண்டுக்கு 2860.4 மி.மீ மழையைப் பெறுகிறது. இந்தப் பூங்காவானது அழிந்து வரும் தாவர வகைகளை பெருக்கும் நோக்கத்தோடு 1989 ஆம் ஆண்டு நிறுவப்பட்டு ஆராய்ச்சிப் பணிகள் மட்டும் மேற்கொள்ளப்பட்டு வந்தது. பின்னர் சுற்றுலாப் பயணிகள் பார்வையிட அனுமதிக்கப்பட்டனர். இப்பூங்காவில் அரியவகை மரங்கள், செடிகள், மூலிகைகள், பல்வேறு கால நிலைகளில் வளரும் தாவரங்கள் பராமரிக்கப்பட்டு வருகின்றன. அவற்றை சுற்றுலாப் பயணிகள் அறியும் வகையில் இங்கு பெரணி இல்லம், ஆர்கிட் மலர்கள் மையம், மூலிகைப் பூங்கா போன்றவை அமைக்கப்பட்டுள்ளதோடு, காட்சிக் கோபுரம், மிதிவண்டி சவாரி. பழங்குடி கிராமத்தில் தங்கும் வசதி போன்றவற்றைவையும் உள்ளன. மேலும் இப்பூங்காவில் அமைக்கப்பட்டுள்ள காட்சிமுனையில் கேளரப் பள்ளத்தாக்கு போன்ற பகுதிகளை கண்டு களிக்க முடியும்.

மேற்கோள்கள்
-----------

1. ↑  "மூன்று மாதம் வரை வாடாமல் இருக்கும் ஆர்கிட் மலர்கள்" (PDF). *வேளாண் செய்திகள்*. தினமணி. 28 மார்ச் 2016. 30 அக்டோபர் 2018 அன்று பார்க்கப்பட்டது.
2. ↑  "சுற்றுலாப் பயணிகளை வரவேற்கும் ஜீன் பூல் இயற்கைச் சுற்றுலா மையம்". *செய்திக்கட்டுரை*. தினமணி. 27 சூன் 2018. 30 அக்டோபர் 2018 அன்று பார்க்கப்பட்டது.
3. ↑  "சுற்றுலா பயணிகள் மத்தியில் வரவேற்பு பெறும் ஜீன்பூல் சூழல் பூஙுகா". *இந்து தமிழ்*. அக்டோபர் 29 2018.
**கருங்குழல் ஆதனார்** சங்ககாலப் புலவர்களில் ஒருவர். இவரது பாடல்கள் இரண்டு உள்ளன. அவை புறநானூறு 7, 224 எண்ணுள்ள பாடல்களாக அமைந்துள்ளன. இரண்டிலும் சோழன் கரிகாற் பெருவளத்தான் வெற்றிகளும், பெருமைகளும் பேசப்படுகின்றன. ஒன்றில் அவன் இறந்த செய்தி குறிப்பிடப்படுகிறது.

புறநானூறு 7
-----------

மழபுல வஞ்சி என்னும் துறையினதாய்க் காட்டப்பட்டுள்ள இந்தப் பாடலில் கரிகால்வளவன் பகைவர் நாடுகளை அழித்த செய்தி கூறப்பட்டுள்ளது. இவன் காவிரியாறு காப்பாற்றும் நாட்டை உடையவன். இவன் பகல் என்றும் இரவு என்றும் பாராது பகைவர் நாட்டைத் தீக்கு இரையாக்கினான். இதனால் பகைநாடுகள் நல்ல இல்ல ஆயின.

இவன் போர்க்கோலம் பூண்டிருந்தபோது பொலிவுற்று விளங்கிய தோற்றப்பொலிவு விளக்கப்பட்டுள்ளது. இவன் தன் காலால் உதைத்துக் களிற்றைச் செலுத்தினானாம். **கரியைக் காலால் உதைத்து நடத்திய கால் கொண்டவன் கரிகாலன்**. (அங்குசத்தால் குத்தி யானையைச் செலுத்தாத இவன் பகைநாட்டைத் தீக்கு இரையாக்கியது கொடுமை எனப் புலவர் குறிப்பிடுகிறார்). இவனது கை வில்லைத் தாங்கி கணை தொடுக்கும்போது நிமிர்ந்து நிற்கும். வழங்கும்போது கவிழ்ந்து நிற்கும். இவனது மார்பில் மா என்னும் திருமகள் மறுவாக விளங்குகிறாள். இதனால் இவன் **திருமா** வளவன் எனப்பட்டான்.

புறநானூறு 224
-------------

உவமை நலம்

இவன் மாண்டபோது இவனது மனைவிமார் தம் அணிகலன்களைக் களைந்து எறிந்தனர். அவை ஆடு மேய்க்கும் இடையர் வறட்சிக் காலத்தில் வேங்கைமரக் கொம்புகளை வெட்டி வீழ்த்த, அதன் இலைகளை ஆடுமாடுகள் தின்றபின் எஞ்சிக் கிடக்கும் குச்சிக்கொத்துகள் போலக் கிடந்தனவாம்.
வேத நெறிப்படி வேள்விகள் செய்தானாம்

கரிகாலன் வெற்றித்தூண் நட்டு வேத நெறிப்படி வேள்வி செய்தான்.
கரிகாலன் பாணர்களைப் பேணியவனாம்

கரிகாலன் பிறது கோட்டைகளின் வெல்லற்கருமையை எண்ணிப் பார்க்காமல் அவற்றை வென்றானாம். இவனுக்கு இரண்டு மனைவிமாராம். அவர்களைடன் சேர்ந்து பெரும்பாண், சிறுபாண் என்னும் இருவகைப் பாணர்களையும் பேணிச் சிறப்பித்தானாம்.
அவையில் முறைநீதி வழங்கி அறநெறி கண்டவன்.

அடிக்குறிப்பு
-------------

1. ↑  தோல் பெயரிய எறுழ் முன்பின்,  

எல்லையும் இரவும் எண்ணாய், பகைவர்  

ஊர் சுடு விளக்கத்து அழு விளிக் கம்பலைக்  

கொள்ளை மேவலை; ஆகலின், நல்ல  

இல்ல ஆகுபவால் இயல் தேர் வளவ!  

தண் புனல் பரந்த பூசல் மண் மறுத்து  

மீனின் செறுக்கும் யாணர்ப்  

பயன் திகழ் வைப்பின் பிறர் அகன் தலை நாடே. (புறம் 7)
2. ↑  
**களிறு கடைஇய தாள்**,
கழல் உரீஇய திருந்து அடி,
கணை பொருது கவி வண் கையால்,
கண் ஒளிர்வரூஉம் கவின் சாபத்து,
**மா மறுத்த மலர் மார்பின்**, (புறம் 7)
3. ↑  
பெரு வறங் கூர்ந்த வேனில் காலை,
பசித்த ஆயத்துப் பயன் நிரை தருமார்,
பூ வாள் கோவலர் பூவுடன் உதிரக்
கொய்து கட்டு அழித்த வேங்கையின்,
மெல் இயல் மகளிரும் இழை களைந்தனரே.
4. ↑  
எருவை நுகர்ச்சி, யூப நெடுந் தூண்,
வேத வேள்வித் தொழில் முடித்ததூஉம்;
அறிந்தோன் மன்ற அறிவுடையாளன்:
5. ↑  
அருப்பம் பேணாது அமர் கடந்ததூஉம்;
துணை புணர் ஆயமொடு தசும்பு உடன் தொலைச்சி,
இரு பாண் ஒக்கல் கடும்பு புரந்ததூஉம்;
6. ↑  அறம் அறக் கண்ட நெறி மாண் அவையத்து,  
முறை நற்கு அறியுநர் முன்னுறப் புகழ்ந்த

வெளி இணைப்பு
------------

* கருங்குழல் ஆதனார் பாடல் புறநானூறு 7
* கருங்குழல் ஆதனார் பாடல் புறநானூறு 224
**ஜீ தமிழ் குடும்பம் விருதுகள்** என்பது 2018 முதல் ஜீ தமிழ் தொலைக்காட்சியில் ஒளிபரப்பாகி வரும் தொடர்கள் மற்றும் நிகழ்ச்சிகளில், அவற்றில் நடிக்கும் நடிகர் நடிகைகளுக்கு விருதுகள் வழங்கப்படும் ஒரு விருது நிகழ்ச்சி ஆகும். இந்த நிகழ்ச்சியில் யார் சிறந்த நடிகை மற்றும் நடிகர் என்று மக்களின் வாக்குகள் மூலமாகவும் மற்றும் ஜீ தமிழாலும் தேர்ந்தெடுக்கப்படுகிறது.

இதில் விருப்பமான - நடிகை, நடிகர், வில்லி, ஜோடி மற்றும் சிறந்த - நடிகை, நடிகர், துணை நடிகர், துணை நடிகை, வில்லி, அப்பா, அம்மா, மாமியார், தொடர் போன்ற பல பிரிவுகளுக்கு விருதுகள் வழங்கப்படுகிறது.

கண்ணோட்டம்
----------

ஜீ தமிழ் தொலைக்காட்சி தொடங்கப்பட்டதன் 10-வது ஆண்டுவிழாவை கொண்டாடும் விதமாக, முதன்முறையாக ‘ஜீ தமிழ் குடும்ப விருதுகள்’ என்ற விழா நடத்தப்பட்டது. இந்த விழா சென்னை மைதானத்தில் மலையில் மிகவும் பிரம்மாண்டமாக நடைபெறும். இந்த அனைத்து ஆண்டு விழாவில் நடிகர்கள் சத்யராஜ், விஷால், விஜய் சேதுபதி, ஹரீஷ் கல்யாண், ஜீவா இயக்குநர் அட்லீ, நடிகைகள் அமலா பால், ஐஸ்வர்யா ராஜேஷ் மற்றும் மீன்வளத்துறை அமைச்சர் ஜெயக்குமார் உள்ளிட்ட திரைப்பிரபலங்கள் கலந்துக்கொள்வார்கள்.

வாக்கு பதிவு
------------

நடிகர் மற்றும் நடிகைகளுக்கு பல்வேறு பிரிவுகளுக்கான தேர்வில் தங்களுக்குப் பிடித்தமானவர்களுக்குச் சம்மந்தப்பட்ட எண்களுக்கு தொடர்வு கொள்வதன் மூலம் அல்லது ஜீ5 செயலி / வலைதளத்திலுள்ள ஜீ தமிழ் குடும்பம் விருதுகள் மைக்ரோசைட்டில் வாக்களித்து வெற்றியாளர்களைத் தேர்ந்தெடுப்பார்கள். கூடுதலாக சேலம், திண்டுக்கல், கடலூர், தேனி, விருதுநகர், ஸ்ரீவில்லிபுத்தூர், கோவை, திருச்சி, திருநெல்வேலி, பொள்ளாச்சி, திருப்பூர், ஈரோடு, பாண்டிச்சேரி, மதுரை உள்ளிட்ட தமிழகத்தின் முக்கிய ஊர்களுக்குப் பயணிக்கும் ஜீ தமிழ் டிரங்கர் வாகனங்களிலும் நேரடியாக வாக்களித்து வெற்றியாளர்களைத் தேர்ந்தெடுக்கலாம்.

மேற்கோள்கள்
-----------

1. ↑  "ஜீ தமிழ் நடத்தும் ‘குடும்ப விருது’ தேர்தல்" (in en). tamil.thehindu.com. .
2. ↑  "Zee Kudumba Viruthugal 2020 Voting Online". News - Fresherslive.
3. ↑  "ஜீ தமிழ் குடும்ப விருதுகள் 2018." (in en). m.dailyhunt.in. .
4. ↑  "Zee Tamil Kudumbam Viruthugal 2020: : Watch the full online show". topnewsthamizh.com. 2020-10-29 அன்று மூலம் பரணிடப்பட்டது. 2020-10-26 அன்று பார்க்கப்பட்டது.
5. ↑  "Zee Tamil Kudumbam Viruthukal Online Voting". Indiantvinfo.

வெளி இணைப்புகள்
---------------

* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் பரணிடப்பட்டது 2018-04-01 at the வந்தவழி இயந்திரம்
* ஜீ தமிழ்

  


| * பா
* உ
* தொ
ஜீ தமிழ் தொலைக்காட்சி ஒளிபரப்பாகும் நிகழ்ச்சிகளின் பட்டியல் |
| --- |
| தொடர்கள் | 

|  |  |
| --- | --- |
| பகல் நேர தொடர்கள் | 
* ஒரு ஊருல இரண்டு ராஜகுமாரி (13:00)
* இரட்டை ரோஜா (13:30)
* கன்னத்தில் முத்தமிட்டால் (14:00)
* தெய்வம் தந்த பூவே (14:30)
* சித்திரம் பேசுதடி (15:00)

 |
| பிரதான நேர தொடர்கள் | 
* தவமாய் தவமிருந்து (18:00)
* பேரன்பு (18:30)
* அமுதாவும் அன்னலட்சுமியும் (19:00)
* நினைத்தாலே இனிக்கும் (19:30)
* மாரி (20:00)
* வித்யா நம்பர் 1 (20:30)
* மீனாட்சி பொண்ணுங்க (21:00)
* புதுப்புது அர்த்தங்கள் (21:30)
* ரஜினி (22:00)
* சத்யா 2 (22:30

 |

 |
| மொழி மாற்றுத் தொடர்கள் | 
* இனிய இரு மலர்கள்
* சின்னபூவே மெல்லபேசு

 |
| நிகழ்ச்சிகள் | 
* ஒளிமயமான எதிர்காலம்
* அற்புதம் தரும் ஆலயங்கள்
* தமிழா தமிழா
* மாஸ்டர் டி பிளாஸ்டர்

 |
**கருங்குளம் லெட்சுமி நாராயணப்பெருமாள் கோயில்** தமிழ்நாட்டில் திருநெல்வேலி மாவட்டம், கருங்குளம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் லெட்சுமி நாராயணப்பெருமாள் சன்னதியும், கருடாழ்வார், சந்தானகிருஷ்ணன் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. ஆவணி மாதம் கிருஷ்ணஜெயந்தி முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Antipatharia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கரும்பவளம்** (*Black corals*; *Antipatharia*) கடற் சாமந்திகளுடன் தொடர்புபட்ட மரம் போன்ற பவளங்கள் ஆகும். இவை கடலின் ஆழத்தில் காணப்படும்.

விபரங்கள்
---------

இவை பொதுவாக வெப்ப வலயம் உள்ள பகுதிகளில் காணப்படும். இவற்றில் கிட்டத்தட்ட 280 தெரிந்த இனங்கள் உள்ளன.

உசாத்துணை
---------

1. ↑  Opresko, Dennis. "Spotlight on Antipatharians (Black Corals)". *NMNH.typepad.com*.

வெளி இணைப்புகள்
---------------

* Opresko, Dennis. "Spotlight on Antipatharians (Black Corals)". *NMNH.typepad.com*.
* 
* *Antipathidae* entry at Animal Diversity Web
* "*Antipathidae*". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System).
* Mead, Gale (2001-06-08). "Research Expedition Aimed at Halting Loss of Black Coral". National Geographic News.
* "Black corals (*Leiopathes spp.*)". ARKive. 2008-12-16 அன்று மூலம் பரணிடப்பட்டது. 2016-09-02 அன்று பார்க்கப்பட்டது. Unknown parameter `|=` ignored (உதவி)
நெப்ராஸ்கா விலங்கு காட்சியகத்தில் கருஞ்சிறுத்தைகளில் ஒன்று
**கருஞ்சிறுத்தை** (*Black panther*) என்பது மைக்கருமை நிறம் கொண்ட புலி வகையைச் சார்ந்த பூனைக்குடும்பத்தில் உள்ள சிறுத்தை இனம் ஆகும். இவ்வினங்கள் பொதுவாக ஆசியா, ஆப்பிரிக்கா, போன்றவற்றில் வாழும் இவை சிறுத்தைகள் என்றும் அமெரிக்காப் பகுதியில் வாழுபவை ஜாகுவார் வகையிலும் சேர்க்கப்படுகிறது.

மைக்கருமை நிறமுடைய இவை மரபியல் படி தோற்றத்தின் மூலம் ஜாகுவார் போல் தோன்றினாலும் சிறுத்தையாகும். கரும்பூனையைப் போல் தோன்றினாலும் கருப்பு மிருதுவான பட்டுத் துணி போன்ற தோல் பகுதியைக் கொண்டு வேறுபடுத்திக் காட்டுகிறது. இதன் கண்கள் தங்கம் போன்று காட்சி கொடுப்பவையாகும். 

இவை அடர்ந்த மழைக்காட்டுப்பகுதியில் சூரிய ஓளி அதிகம் காணப்படாத இடங்களில் மட்டுமே காணப்படுகிறது.

மேலும் பார்க்க
--------------

* பெரும் பூனை
* Black cat
* White panther

வெளி இணைப்பு
------------

விக்கிமீடியா பொதுவகத்தில்,  
 ***கருஞ்சிறுத்தை***   
என்பதின் ஊடகங்கள் உள்ளன. 

* Photographs of a melanistic bobcat and a melanistic jaguar பரணிடப்பட்டது 2006-09-23 at the வந்தவழி இயந்திரம் – Florida Fish and Wildlife Conservation Commission
* Mutant Leopards, Mutant Jaguars and Mutant Pumas (text licensed under GFDL)

மேற்கோள்கள்
-----------

1. ↑  கருப்புடா!தி இந்து 17 செப்டம்பர் 2016
பழையர் என்போர் சங்ககாலத்துப் பழங்குடி மக்கள். தமிழ்நாட்டிலும், தமிழ்நாட்டைத் தாண்டிச் செல்லும் எல்லைப் பகுதிகளிலும் வாழ்ந்துவந்தனர். தழையாடையைத் துணிக்கு மேல் ஒப்பனைக்காக உடுத்தும் பழக்கம் உடையவர்கள். வழிப்போக்கர்களுக்கும் விருந்தளிக்கும் பழக்கம் உள்ளவர்கள். கொற்கையில் வாழ்ந்த இந்த மக்கள் முத்துக் குளித்து வாழ்ந்துவந்தனர்.

பாண்டியனின் கொற்கைத் துறைமுகத்தில் பழையர் பழங்குடி மக்கள் நிறைநிலா நாளின் அந்தி வேளையில் தழையாடை உடுத்திக்கொண்டு முத்துக்களையும், சங்குகளையும் போட்டு கடல் தெய்வத்தை வழிபட்டனர். 

பொருள் தேடிச் சென்ற தமிழர், பழையர் குடிமக்கள் வாழ்ந்த நாட்டைக் கடந்து சென்றனர்.[] அந்த நாட்டில் அவர்களுக்குத் தழையாடை பழையர் மகளிர், கரடி உண்ட புலால் மிச்சிலை மூங்கில் குழாயில் பக்குவப்படுத்திச் சேமித்து வைத்திருந்து எல்லாத் தெருக்களிலும் வழிப்போக்கர்களுக்குப் பகிர்ந்தளித்து உண்பர். 

பழையன் என்னும் பெயர்கொண்ட அரசர்கள் இந்த இனத்தைச் சேர்ந்தவர்கள்.

அடிக்குறிப்பு
-------------

1. ↑  விறல்போர்ப் பாண்டியன் புகழ் மலி சிறப்பின் கொற்கை முன்றுறை அவிர்கதிர் முத்தமொடு வலம்புரி சொரிந்து தழையணி அணிந்த கோடு ஏந்து அல்குல் பழையர் மகளிர் பனித்துறை பரவ, பகலோன் மறைந்த அந்தி, ஆர் இடை உரு கெழு பெருங்கடல் உவவு கிளர்ந்து ஆங்கு அலர் மன்று பட்டன்று - அகம் 201-7
2. ↑  அகம் 331-5
**எஸ். சீனிவாசன்** (**S. Srinivasan)** இவர் ஓர் இந்திய கட்டிடப் பொறியாளர் ஆவார். இவர் திருக்குறளை கன்னட மொழியில் மொழிபெயர்த்ததில் மிகவும் பிரபலமானார்.

எஸ்.சீனிவாசன் கர்நாடகாவின் கொல்லேகலில் தமிழ் பேசும் குடும்பத்தில் பிறந்தார். தரகபுரா மற்றும் அலகள்ளி கிராமங்களில் தனது பள்ளிப்படிப்பை முடித்தார். பின்னர் மைசூரில் உள்ள புனித பிலோமினா கல்லூரி மற்றும் கோயம்புத்தூரில் உள்ள சிறீ ராமகிருஷ்ணா மிஷன் பாலிடெக்னிக் ஆகியவற்றில் பயின்றார். 1965 ஆம் ஆண்டில் கட்டிடப் பொறியாளாராக தனது வாழ்க்கையைத் தொடங்கிய இவர் 2003 இல் ஓய்வு பெற்றார். பின்னர் உதயம் என்ற தமிழ் இதழில் எழுதத் தொடங்கிய இவர் தமிழ் வாசகர்களுக்கு 'உதயம்' சீனிவாசன் என்று அறிமுகமானார்.  இவரது மொழிபெயர்ப்பு நாடகம் கிரிஷ் கர்னாட் மூலம் 'அயாவதானா' என்ற பெயரில் தில்லி தமிழ் சங்கத்தில் அரங்கேறியது. 

2014 ஆம் ஆண்டில், சீனிவாசன் முழுத் திருக்குறள் உரையையும் கன்னட மொழியில் மொழிபெயர்த்தார். இதை சென்னையில் உள்ள செம்மொழித் தமிழாய்வு மத்திய கழகம் வெளியிட்டது.

குறிப்புகள்
-----------

1. 1 2  Krishnamachari, Suganthy (20 November 2014). "Under the spell of the Kural". *The Hindu* (Chennai: Kasturi & Sons). .
2. 1 2  Srinivasan, S. (2014) (in Kannada). *Tirukkural in Kannada* (First ). Chennai: Central Institute of Classical Tamil. பக். xxiii. பன்னாட்டுத் தரப்புத்தக எண்:978-93-81744-05-5.
**எர்ன்ஸ்ட் குனிபர்ட் ஜின்னர்** (*Ernst Kunibert Zinner*) (30 ஜனவரி 1937 - 30 ஜூலை 2015) ஆஸ்திரியா நாட்டின் வியன்னாவைச் சேர்ந்த வானியற்பியல் நிபுணர் ஆவார். ஆய்வகத்தில் நட்சத்திர தூசியின் பகுப்பாய்வில் இவரது முன்னோடி பணிக்காக அறியப்பட்டவர். அமெரிக்காவின் மிசோரியில் உள்ள செயின்ட் லூயிஸில் உள்ள வாஷிங்டன் பல்கலைக்கழகத்தில் விண்வெளி இயற்பியலுக்கான ஆய்வகத்தில் (பின்னர் மெக்டோனல் விண்வெளி அறிவியல் மையத்தின் ஒரு பகுதி) இவர் அமெரிக்காவில் ஒரு பதவியில் இருந்தார். அங்கு முனைவர் பட்டம் பெற்றார். 1960களில் பட்டதாரி பணிக்காக அமெரிக்கா வந்தார். கூடுதலாக, தொடர்ந்து ஐரோப்பிய பல்கலைக்கழகங்கள் மற்றும் பிற அமெரிக்க நிறுவனங்களில் கற்பித்தார்.

வாழ்க்கை
--------

ஜின்னர் ஆஸ்திரியா வியன்னாவிற்கு மேற்கே 100 மைல் தொலைவில் உள்ள ஒரு சிறிய நகரமான ஸ்டெய்ரில் ஜனவரி 30 , 1937 அன்று பிறந்தார். இவரது தந்தை, குனிபர்ட் ஜின்னர், ஒரு புகழ்பெற்ற சிற்பி என்றாலும், எர்ன்ஸ்ட் ஒரு சிறுவனாக இயற்கை மற்றும் அறிவியலில் அதிக ஆர்வம் காட்டினார். ஜின்னரின் நான்கு இளைய உடன்பிறப்புகள் மற்றும் பிற உறவினர்கள் ஆஸ்திரியாவில் வசிக்கின்றனர்.

இவரது தொழில் வாழ்க்கையின் பிற்பகுதியில் ஓய்வு காலத்தில், வியன்னாவில் உள்ள பகுப்பாய்வு வேதியியல் நிறுவனத்தின் ஆசிரிய உறுப்பினரான பிரிஜிட் வோபென்காவை சந்தித்தார். அவர் இவருடன் அமெரிக்காவிற்கு திரும்பினார். இருவரும் 1980 இல் திருமணம் செய்து கொண்டனர். இவர்களுக்கு மேக்ஸ் கியாகோபினி ஜின்னர் என்ற மகன் இருந்தார். மகன் இப்போது நியூயார்க் நகரில் வசிக்கிறார்.

ஆராய்ச்சி
---------

ஜின்னரின் முனைவர் பட்ட ஆராய்ச்சி துகள் இயற்பியலில் இருந்தது. அணு துகள் தடங்கள், மைக்ரோமெட்டோயிட் பள்ளங்கள் மற்றும் சூரியக் காற்றில் உள்ள தனிமங்களைப் பயன்படுத்தி, சூரியக் குடும்பத்திற்குள் சுற்றுச்சூழலால் சந்திரன் மற்றும் எரிவெள்ளிகளில் ஏற்படும் விளைவுகளை இவர் பின்னர் ஆய்வு செய்தார். இவரது பிற்கால ஆராய்ச்சியானது ஆரம்பகால விண்வீழ்கல்களால் சுமந்து செல்லப்பட்ட சூரிய முன் துகள்களில் உள்ள தகவல்களில் கவனம் செலுத்தியது. இந்தத் துகள்கள் சூரிய குடும்பத்திற்கு வெளியே வளிமண்டலங்கள் மற்றும் நட்சத்திரங்களின் வெடிப்புகளில் உருவாக்கப்பட்டன. அவை நட்சத்திர அணுக்கருத் தொகுப்பின் வரலாறு மற்றும் சூரியக் குடும்பத்தின் உருவாக்கம் பற்றிய தகவல்களை வழங்க முடியும்.

சான்றுகள்
---------

1. 1 2 3  McKeegan, Kevin D. (July 2007). "Ernst Zinner, lithic astronomer". *EScholarship* **42** (7/8): 1045–1054. .
2. 1 2  "Obituary: Ernst K. Zinner, astrophysicist and cosmochemist, 78". Washington University in St Louis. 6 August 2015.
3. ↑  "Laboratory for Space Sciences". *presolar.wustl.edu*.
4. 1 2  Zinner, Ernst; Ming, Tang; Anders, Edward (1987). "Large isotopic anomalies of Si, C, N and noble gases in interstellar silicon carbide from the Murray meteorite". *Nature* **330** (6150): 730–732. doi:10.1038/330730a0. Bibcode: 1987Natur.330..730Z.
5. ↑  "Ernst K. Zinner". Washington University in St Louis. 6 செப்டம்பர் 2015 அன்று மூலம் பரணிடப்பட்டது. 2 August 2015 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States

 |
| மக்கள் | 
* Deutsche Biographie

 |
**ராமச்சந்திரா (எ) மாஸ்டர் ராமச்சந்திரா**(1821 – 1880) , 19-ஆம் நூற்றாண்டைச் சேர்ந்த இந்திய கணிதவியலாளரும் உருது மொழிப் பத்திரிகையாளரும் ஆவார். .*ட்ரியடீஸ் ஆன் ப்ராப்ளம்ஸ் ஆஃப் மேக்சிமா அண்டு மினிமா* என்கிற அவரது புத்தகத்தை பிரபல கணிதவியலாளர் அகஸ்டஸ் த மோர்கன் ஊக்குவித்தார் .

இளம் பருவம்
-----------

பானிபட்டில் 1821-ஆம் ஆண்டு பிறந்தார். அவரது ஒன்பது வயதிலேயே தந்தை இறந்துவிட்டதால், அவரது தாயார் கல்வி கற்பித்தார். வீட்டிலேயே சிறிது காலம் படித்த பிறகு 1833-ஆம் ஆண்டில் அவர் ஓர் ஆங்கிலப் பள்ளியில் சேர்க்கப்பட்டார். பள்ளியில் கணிதவியல் கற்பிக்கும் ஏற்பாடு இல்லாவிடினும் தானாகவே முயன்று அதில் நல்ல தேர்ச்சி அடைந்தார். அவருக்குப் பதினோரு வயது ஆனபோதே திருமணம் ஆனது. இவரது மனைவி காது கேளாத, வாய் பேச முடியாதவர். தன் மனைவியைக் கவனித்துக் கொண்டதோடு, அறிவியல் தேடலிலும் அவர் ஈடுபட்டார் .

கணிதவியல் துறை
--------------

தற்போது ஜாகிர் உசேன் டில்லி கல்லூரி என அழைக்கப்படும் கல்லூரியில் கணித ஆசிரியராகச் சேர்ந்தார். அவர் எழுதிய உருது மொழிப் புத்தகத்தில் இந்திய-அரேபிய மரபான இயற்கணிதத்தையும், நவீன கணிதமாக அப்போது அறிமுகமாயிருந்த நுண்கணிதத்தையும் இணைக்க முயற்சி செய்தார். மேலை நாடுகளிலும் அவரது கோட்பாடு பரவ, நுண்கணிதத்தைப் பற்றி ஆங்கிலத்தில் இரு புத்தகங்கள் வெளியிட்டார். வடிவவியலில் அதிக புலமை தேவைப்படாத இயற்கணிதத்தின் அடிப்படையிலான நுண்கணிதத்தை அவர் இப்புத்தகங்களில் அறிமுகப்படுத்தினார். அவரவருடைய தாய்மொழியே பயிற்றுமொழியாக இருக்க வேண்டும் என்பதில் உறுதியாக இருந்தார்.

பத்திரிக்கையாளர்
----------------

ஐரோப்பிய அறிவியல் கட்டுரைகளை உருது மொழிக்குக் கொணரும் பணிக்காகவே அவர் 2 பத்திரிக்கைகளைத் தொடங்கி நடத்தினார். இந்திய சமூகத்தில் புரையோடிப் போயிருந்த பகுத்தறிவுக்கு ஒவ்வாத, அறிவியல் ஆதாரமற்ற மூடநம்பிக்கைகளுக்கெதிராக ஏராளமான கட்டுரைகளை அவர் தனது பத்திரிகையில் எழுதினார்.

விமர்சனம்
---------

தில்லி மறுமலர்ச்சி இயக்கத்தைச் சேர்ந்த அவரது தாய்மொழிவழிக் கல்வியோ, கணிதத்தில் அவரது கோட்பாடுகளோ அறிவுலகத்தினரால் பெரிதும் அங்கீகரிக்கப்படவில்லை. அவரது திட்டம் அரசியல் அதிகாரத்திற்கும் அறிவியல் துறையில் இருந்த அரசியலுக்கும் பலியானது. 1857 சுதந்திரப் போரின்போது அவரது உயிருக்கு ஆபத்து ஏற்பட்டதால், தனது பணியாளின் உதவியுடன் அவர் பாதுகாப்பிற்காக ஓடி ஒளிய நேர்ந்தது.

இறப்பு
------

1880 ஆகஸ்ட் 11 அன்று தனது 59-வது வயதில் அவர் காலமானார்.

மேற்கோள்கள்
-----------

1. ↑  "Scientists of India- Ramchandra". *The Council of Scientific and Industrial Research*. 18 ஆகத்து 2014 அன்று பார்க்கப்பட்டது.
2. ↑  Gail minault. "Master Ramchandra of Delhi College: Teacher, Journalist, and Cultural Intermediary". 18 ஆகத்து 2014 அன்று பார்க்கப்பட்டது.
3. ↑  கே. ராஜு (18 ஆகத்து 2014). "மாஸ்டர் ராமச்சந்திரா". தீக்கதிர் தமிழ் நாளிதழ். p. 4. 2016-03-06 அன்று மூலம் பரணிடப்பட்டது. 18 ஆகத்து 2014 அன்று பார்க்கப்பட்டது.
ஏதென்சில் உள்ள பின்னிக்சு மலையில் எக்லேசியா கூடியது
**எக்லேசியா** (**ecclesia** அல்லது **ekklesia** ( கிரேக்கம்: ἐκκλησία‎ ) என்பது பண்டைய கிரேக்கத்தின் சனநாயக நகர அரசுகளின் குடிமக்கள் அவையாகும்.

ஏதென்சின் எக்லேசியா
-------------------

பண்டைய ஏதென்சின் எக்லேசியா நன்கு அறியப்பட்ட ஒன்றாகும். குடியுரிமைக்கு தகுதி பெற்ற அனைத்து ஆண் குடிமக்களுக்குமான பிரபலமான அவை இது ஆகும்.  கிமு 594 இல், சோலோன் கொண்டுவந்த அரசியல் சீர்திருத்தத்தின்படி அனைத்து ஏதெனியன் குடிமக்களையும் அவர்களின் வகுப்பைப் பொருட்படுத்தாமல் இதில் பங்கேற்க அனுமதிக்கப்பட்டனர். போரை அறிவித்தல், இராணுவ வியூகம் , அதிகாரிகளைத் தேர்ந்தெடுப்பது போன்றவை இந்த அவையின் பொறுப்பு. இது ஆர்கோன்களை நியமனம் செய்வதற்கும் தேர்ந்தெடுக்கும் பணியையும் மேற்கொண்டது. இதற்கு முன்பு அரயோப்பாகசின் உறுப்பினர்களே ஆர்கோன்கள மறைமுகமாகத் தேர்ந்தெடுத்து வந்தனர். எக்லேசியா அவையானது ஆர்கோன்கள் பதவியேற்ற பிறகு அவர்களின் செய்ல்பாடுகள் குறித்து கேள்வி கேட்கும் உரிமையையும் கொண்டிருந்தது. இந்த அவையின் ஒரு பொதுவான கூட்டத்தில் மொத்த குடிமக்களான 30,000-60,000 பேர்களில் சுமார் 6000 பேர் கலந்து கொள்பவர்களாக இருக்கலாம். எவ்வாறாயினும், ஏதென்சின் நகர ஆளும்வர்க செல்வந்தர்களாக அல்லாதவர்கள் கி.மு. 390 களுக்கு முன்புவரை இதில் கலந்து கொள்ல வாய்ப்பு இல்லாமல் இருந்திருக்கும். கூட்டம் முதலில் மாதம் ஒருமுறை கூடியது, ஆனால் பின்னர் மாதத்திற்கு மூன்று அல்லது நான்கு முறை கூடியது. எக்லேசியாவுக்கான நிகழ்ச்சி நிரல் பிரபல சபையான பூலியால் தரப்பட்டது. கைகளை உயர்த்தி, கற்களை எண்ணி, ஓட்டு சில்லுகளைப் பயன்படுத்தி வாக்குப் பதிவு செய்யப்பட்டது.

300 சித்தியன் அடிமைகளைக் கொண்ட ஒரு ஊழியர் படை, ஏதென்சின் அகோராவில் தங்கியிருந்த குடிமக்களை அவைக் கூட்டங்களில் கலந்துகொள்ள தூண்டுவதற்காக செங்காவி நிற கயிறுகளை ஏந்திச் சென்றது. கூட்டத்தில் கலந்துகொள்ளாத சிவப்பு நிற ஆடைகளை அணிந்தவர்களுக்கு அபராதம் விதிக்கப்படது.  

சில சமயங்களில் முடிவுகளை எடுக்க 6,000 உறுப்பினர்கள் தேவைப்படும் கோரம் வேண்டி இருந்தது. எக்லேசியா பவுலை உண்மையில் சீட்டுக் குலுக்கல் மூலம் தேர்ந்தெடுக்கப்பட்டனர். சோலனின் கீழ் அவர்களின் சில அதிகாரங்களை பெரிக்கிள்ஸ் தனது சீர்திருத்தங்களின் வழியாக அவையிடம் ஒப்படைத்தார்.

எக்லெசியாஸ்டெரியன்
------------------

பண்டைய கிரேக்கத்தில், எக்லேசியாஸ்டீரியன் என்பது, எலக்சியாவின் உச்ச கூட்டங்களை நடத்தும் நோக்கத்திற்காக கட்டப்பட்ட ஒரு கட்டடமாகும். மற்ற பல நகரங்களைப் போல ஏதென்சில் எக்லெசியாஸ்டெரியன் இல்லை. அதற்கு பதிலாக, அவையின் வழக்கமான கூட்டங்கள் பின்னிக்சு மலையில் நடத்தப்பட்டன. மற்றும் இரண்டு வருடாந்திர கூட்டங்கள் டயோனிசஸ் அரங்கில் நடந்தன. கிமு 300 இல் எக்லேசியாவின் கூட்டங்கள் அரங்கிற்கு மாற்றப்பட்டன. அவையின் கூட்டங்கள் அதிக பார்வையாளர்களை ஈர்க்கக்கூடும்: கிமு ஐந்தாம் நூற்றாண்டில் ஏதென்சில் 6,000 குடிமக்கள் இக்கூட்டங்களில் கலந்துகொண்டிருக்கலாம்.

மேலும் பார்க்கவும்
------------------

* அப்பெல்லா
* அரியோபாகஸ்
* பூலி (பண்டைய கிரேக்கம்)

குறிப்புகள்
-----------

1. ↑  In the fourth century, this would have been after two years of military service, i.e. at 20 years of age rather than 18.
2. ↑  Osborne 2008, ப. 206.
3. ↑  Moore 1975, ப. 279.
4. ↑  Hansen & Fischer-Hansen 1994, ப. 51–53.
**எக்டர் பதக்கம்** (*Hector Medal*) நியூசிலாந்து நாட்டின் இராயல் கழகம் வழங்கும் ஓர் அறிவியல் பதக்கமாகும். முன்னதாக இப்பதக்கம் எக்டர் நினைவுப் பதக்கம்  என்ற பெயரால் அழைக்கப்பட்டது. சர் யேம்சு எக்டர் eன்ற விஞ்ஞானியின் நினைவாக ஆராய்ச்சியாளர்களுக்கு ஒவ்வோர் ஆண்டும் ஒவ்வொரு அறிவியல் துறைக்கு இப்பதக்கம் வழங்கப்படுகிறது.தற்போது நடைமுறையில் மூன்று அறிவியல் துறைகளுக்கு இவ்விருது வழங்கப்பட்டு வருகிறது. வேதியியல், இயற்பியல், கணக்குமற்றும் தகவல் தொழில் நுட்பம் போன்றவை இதில் அடங்கும். பெரும் விஞ்ஞான சாதனை அல்லது தொழில்நுட்ப தகுதியுடைய அறிவியல் நுட்பம் ஆகியனவற்றை அடிப்படையாகக் கொண்டு ஆராய்ச்சி மேற்கொள்ளும் விஞ்ஞானி மற்றும் விஞ்ஞானத்தின் குறிப்பிட்ட கிளையின் முன்னேற்றத்திற்கு சிறந்த பங்களிப்பை அளிக்கும் விஞ்ஞானி என்பன அளவுகோலகக் கருதப்பட்டு இப்பதக்கம் வழங்கப்படுகிறது.
முன்னதாக அறிவியலின் வேறு பிரிவுகளும் இப்பதக்கத்திற்காக கருத்திற் கொள்ளப்பட்டன. 1918 ஆம் ஆண்டில் தாவரவியல். வேதியியல், இனப்பண்பாட்டியியல், ,நலப்பண்பியல், இயற்பியல்(கணிதம் மற்றும் வானசாதிதிரம்) மற்றும் விலங்கியல் ஆராய்ச்சியாளர்களுக்கும் இப்பதக்கம் வழங்கப்பட்டது. ஆரம்ப காலங்களில் இப்பதக்கம் வருடத்திற்கு இருமுறை வழங்கப்பட்டது. ஈப்பதக்கம் 2000,2002 மற்றும் 2004 ஆண்டுகளில் யாருக்கும் வழங்கப்படவில்லை. 2000, 2002,2004 ஆண்டுகளில் இப்பதக்கம் வழங்கப்படுகிறது.

மேற்கோள்கள்
-----------

1. ↑  "Hector Memorial Research Fund". *Transactions and Proceedings of the New Zealand Institute* **50**. 1918.. பார்த்த நாள்: 9 March 2013.
2. ↑  "Hector Medal". Royal Society of New Zealand. 9 March 2013 அன்று பார்க்கப்பட்டது.
**ஜே. கே. கே. நடராஜா மருந்தக கல்லூரி** என்பது ஜே. கே. கே. ரங்கம்மாள் அறக்கட்டளையின் கீழ் செயல்படும் தமிழ்நாடு டாக்டர் எம். ஜி. ஆர் மருத்துவப் பல்கலைக்கழகத்தால் அங்கீகரிக்கப்பட்ட தமிழகத்தின் குமாரபாளையத்தில் இயங்கிவரும் தனியார் மருந்தக கல்லூரி ஆகும்.

வரலாறு
------

ஜே. கே. கே. ரங்கம்மாள் அறக்கட்டளையானது 1969 ஆம் ஆண்டில் கொடைவள்ளல் திரு. ஜே. கே. கே. நடராஜா அவர்களால் தோற்றுவிக்கப்பட்டது, பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலை பள்ளி மற்றும் தொடக்கபள்ளி ஆகியவற்றை அவற்றின் கீழ் துவக்கப்பட்டு நடத்தி வருகிறது.
ஜே. கே. கே. நடராஜா மருந்தக கல்லூரியானது ஏஐசிடிஇ, புதுதில்லியின் அங்கீகாரமும், பார்மசி கவுன்சில் ஆஃப் இந்தியா, புதுதில்லியின் அங்கீகாரமும், தமிழ்நாடு டாக்டர் எம். ஜி. ஆர் மருத்துவப் பல்கலைக்கழகம், சென்னையின் அங்கீகாரமும் அமையப்பெற்றுள்ளது.

படிப்புகள்
----------

**இளநிலை படிப்புகள்**

* Bachelor of Pharmacy - பயிற்சி காலம் : 4 வருடங்கள்
* Bachelor of Pharmacy (Lateral Entry) - Duration : 3 வருடங்கள்

**முதுநிலை படிப்புகள்**

* Master of Pharmacy - பயிற்சி காலம் : 2 வருடங்கள்
* பிரிவு I – Pharmaceutics
* பிரிவு II – Pharmaceutical Chemistry
* பிரிவு IV – Pharmacology
* பிரிவு VI – Pharmaceutical Analysis
* பிரிவு VII – Pharmacy Practice

* Pharm.D (Doctor of Pharmacy)

இப்படிப்பு 6 வருட பயிற்சி காலம் கொண்ட மருந்தகத்தின் மருத்துவருக்கானதாகும், தகுதி பனிரெண்டாம் வகுப்பு

வெளிப்புற இணைப்புகள்
--------------------

* ஜே. கே. கே. நடராஜா மருந்தக கல்லூரி
* 
* 
*

அதிகாரபூர்வ இணையதளம்
--------------------

* ஜே. கே. கே. நடராஜா மருந்தக கல்லூரி
**எக்சீன்** (Hexene) என்பது (C6H12) என்ற மூலக்கூற்று வாய்ப்பாட்டை உடைய ஒரு ஆல்க்கீன் ஆகும். முன்னொட்டு "எக்ஸ்" என்பது இச்சேர்மத்தில் 6 கரியணுக்கள் இருப்பதைச் சுட்டுவதாகவும், "-ஈன்" என்ற விகுதியானது அல்கீனைக் குறிப்பதாகவும்—இந்த கார்பன் அணுக்களில் இரண்டு கார்பன் அணுக்களுக்கிடையே மட்டும் ஒரு இரட்டைப் பிணைப்பைக் கொண்டிருக்கும். எக்சீனானது கரியணுத் தொடரில் உள்ள இரட்டைப் பிணைப்பின் இடத்தையும், வடிவியலையும் பொறுத்து பல மாற்றியங்களைக் கொண்டிருக்கிறது. [1] இவற்றுள் தொழிற்துறையில் பொதுவாக மிகுந்த பயனுள்ள மாற்றியமானது 1-எக்சீன், அதாவது, ஒரு ஆல்பா-அல்கீன் ஆகும்.

மாற்றியங்கள்
------------

கீழே எக்சீன்களின் பகுதியளவு பட்டியல் தரப்பட்டுள்ளது.

| பெயர் | அமைப்பு வாய்ப்பாடு | சிஏசு எண் | உருகுநிலை[2](°செ) | கொதி நிலை[2](°செ) | அடர்த்தி[2](கி/செமீ3) | ஒளிவிலகல் எண்[2](589 நேனோமீட்டர்) |
| --- | --- | --- | --- | --- | --- | --- |
| 1-எக்சீன் |  | 592-41-6 | −139.76 | 63.48 | 0.6685 (25 °செ) | 1.3852 (25 °செ) |
| (*E*)-2-எக்சீன் |  | 4050-45-7 | −133 | 67.9 | 0.6733 (25 °செ) | 1.3936 (20 °செ) |
| (*Z*)-2-எக்சீன் |  | 7688-21-3 | −141.11 | 68.8 | 0.6824 (25 °செ) | 1.3979 (20 °செ) |
| (*E*)-3-எக்சீன் |  | 13269-52-8 | −115.4 | 67.1 | 0.6772 (20 °செ) | 1.3943 (20 °செ) |
| (*Z*)-3-எக்சீன் |  | 7642-09-3 | −137.8 | 66.4 | 0.6778 (20 °செ) | 1.3947 (20 °செ) |
| நியோஎக்சீன்]] |  |  |  |  |  |  |

மேற்கோள்கள்
-----------

1. ↑  Hexene, Merriam-Webster Dictionary
2. 1 2 3 4  "Chapter 3: Physical Constants of Organic Compounds". *CRC Handbook* (90th ). பக். 1-523.
**ராமகிருஷ்ணன்** அல்லது **அமர் சேவா ராமகிருஷ்ணன்** (ஆங்கில மொழி: *Ramakrishnan*) ( பிறப்பு: 6 மே 1954) என்பவர் தமிழ் நாட்டைச் சேர்ந்த மாற்றுத் திறனாளிகள் சார்ந்த சமூக செயற்பாட்டாளாராவார். தமிழ்நாட்டு ஆய்க்குடியில் அமர் சேவா சங்கம் என்ற அமைப்பின் நிறுவனராவார்.. மாற்றுத்திறனாளிக்கான மருத்துவம் மற்றும் மறுவாழ்விற்கான இவரின் பங்களிப்பிற்கு 2020 இல் பத்மஸ்ரீ விருதினைப் பெற்றார்.

இளமைக் காலம்
------------

சேலத்தில் 1954 இல் சிவசுப்ரமணியன் சரஸ்வதி தம்பதியினருக்கு மகனாகப் பிறந்தார். இவருக்கு மூன்று சகோதரர்களும் ஒரு சகோதரியும் உள்ளனர். தஞ்சாவூரில் பள்ளிக்கல்வியைப் பயின்று, ஆய்க்குடிக்குப் பின்னர் வந்தடைந்தார். 1970களில் அரசினர் தொழில்நுட்பக் கல்லூரியில் எந்திரப் பொறியியல் பட்டம் பெற்றவர். 1975 ஜனவரி 10 இல் நான்காமாண்டு பொறியியல் படித்துக் கொண்டிருக்கும் போது பெங்களூரில் நடந்த கடற்படை அதிகாரி நேர்முகத் தேர்வில் கலந்து கொண்டார். அப்போது நடந்த உடல் தகுதிச் சோதனையின் போது ஏற்பட்ட விபத்தில் கழுத்திற்குக் கீழ்ப் பகுதிகள் செயலிழந்துவிட்டன.

### குடும்பம்

1994 இல் சித்ரா என்பவரைத் திருமணம் செய்தார். ஆய்க்குடியில் வசிக்கிறார்.

மேற்கோள்கள்
-----------

1. ↑  "Official website of Amar Seva Sangam". 28 October 2012 அன்று பார்க்கப்பட்டது.
2. ↑  "பத்ம விருதுகள் அறிவிப்பு: தமிழகத்தின் மாற்றுத்திறனாளி சமூக சேவகர் எஸ்.ராமகிருஷ்ணனுக்கு விருது". தினமணி.. பார்த்த நாள்: 26 January 2020.
3. ↑  "A Life Reinvented". 28 October 2012 அன்று பார்க்கப்பட்டது.
[*தொடர்பிழந்த இணைப்பு*]
4. 1 2  "The Real Hero". *The Hindu*. 19 April 2012.. பார்த்த நாள்: 4 November 2012.
**சார்லசு மேகிண்டோச்** (*Charles Macintosh*) (29 டிசம்பர் 1766 – 25 சூலை 1843) இவர் இசுக்கொட்லாந்து நாட்டில் கிளாஸ்கோ நகரில் பிறந்த இவர் வேதியல் நிபுனரும் மற்றும் கண்டுபிடிப்பாளரும் ஆவார். இவரின் கண்டுபிடிப்பான நீர்ப்புகா துணி கண்டுபிடிப்பின் மூலம் பெரும்புகழ் பெற்றார். 

இவர் எழுத்தர் பணியிலிருந்தாலும் கிடைக்கும் ஒரு சில நேரங்களில் அறிவியல், மற்றும் வேதியியல் போன்றவற்றில் ஆர்வம் உள்ளவராக இருந்தார். இதனால் தனது வேலையை விட்டு வெளியேறி பல அறிவியல் சோதனிகளில் ஏடுபட்டார். இதில் பல் வெற்றியும் பெற்ரார். இவரின் கண்டுபிடிப்பில் முக்கியமாக தார், நாப்தா ஒன்றவையும் அடங்கும். இவரின் பிறந்த நாளை நினையு கூறும்பொருட்டு கூகுள் நிறுவனம் 29 டிசம்பர் 2016 வியாழக்கிழமை அன்று கூகுள் நிறுவனம் டாட்டு (Doodle) வெளியிட்டு சிறப்பித்தது.

மேலும் காண்க
------------

* ரெயின்கோட்

மேற்கோள்கள்
-----------

1. ↑  Dedicates Today's Doodle to Waterproof Fabric Inventor Charles Macintosh
[*தொடர்பிழந்த இணைப்பு*] நியூசு18.கம் 29 டிசம்பர் 2016

கூடுதல் வாசிப்பு
----------------

* G. Macintosh, *Biographical Memoir of the Late Charles Macintosh*, 1847
* R. B. Prosser, ‘Macintosh, Charles (1766–1843)’, rev. Geoffrey V. Morson, Oxford Dictionary of National Biography, Oxford University Press, 2004 (Subscription or library card required for online edition),

வெளி இணைப்பு
------------

* "Charles Macintosh". *Science on the Streets*. University of Strathclyde.
அரண்மனை, விடுதி in பிகானேர், இந்தியாவார்ப்புரு:SHORTDESC:அரண்மனை, விடுதி in பிகானேர், இந்தியா
**இலால்கர் அரண்மனை** (*Lalgarh Palace*) என்பது இந்திய மாநிலமான ராஜஸ்தானில் உள்ள பிகானேரில் உள்ள ஒரு அரண்மனையாகும். தற்போது இது பாரம்பரிய விடுதியாக உள்ளது. இது 1902 மற்றும் 1926 க்கு இடையில் பிகானேர் மகாராஜா சர் கங்கா சிங்கிற்காக கட்டப்பட்டது. இலட்சுமி நிவாஸ் அரண்மனை இலால்கர் அரண்மனையின் ஒரு பகுதியாகும். ஆனால் அது குத்தகைக்கு கொடுக்கப்பட்டு சமீபத்தில் ஒரு பாரம்பரிய விடுதியாக பயன்படுத்தப்படுகிறது.

வரலாறு
------

இந்த அரண்மனை 1902 மற்றும் 1926 க்கு இடையில் இந்தோ சரசனிக் பாணியில் கட்டப்பட்டது. மகாராஜா கங்கா சிங் (1881-1942) சிறுவயதாக இருந்தபோது, தற்போதுள்ள ஜுனாகாத் கோட்டை மன்னருக்குப் பொருத்தமற்றதாகக் கருதியதால், இந்த கட்டிடம் பிரித்தனியக் கட்டுப்பாட்டில் உள்ள ஆட்சிப் பிரதிநிதியால்  நிறுவப்பட்டது. கங்கா சிங் தனது தந்தை மகாராஜா லால் சிங்கின் நினைவாக அரண்மனைக்கு பெயரிட வேண்டும் என்று முடிவு செய்தார். 

கங்கா சிங், வேட்டையாடுவதற்காக புகழ்பெற்றவர்.  இவருடன் வேட்டையாடுவதற்காக அரண்மனைக்கு வந்த 1920 இல் ஜார்ஜஸ் கிளெமென்சோ, ராணி மேரி, ஐந்தாம் ஜார்ஜ், ஹார்டிங் பிரபு, இர்வின் பிரபு உட்பட பல விருந்தினர்களுக்கு விருந்தளித்தது. அரண்மனையின் முதல் குறிப்பிடத்தக்க விருந்தினராக கர்சன் பிரபு இருந்தார்.

 இரவில் அரண்மனையின் தோற்றம்

சான்றுகள்
---------

1. ↑  Patnaik, pages 27 and 58.
2. ↑  Crites, page 94.
3. ↑  Patnaik, pages 67.

இலக்கியத்தில்
-------------

* Crump, Vivien; Toh, Irene (1996). *Rajasthan* (hardback). London: Everyman Guides. பக். 400 pages. பன்னாட்டுத் தரப்புத்தக எண்:1-85715-887-3.
* Michell, George; Martinelli, Antonio (2005). *The Palaces of Rajasthan*. London: Frances Lincoln. பக். 271 pages. பன்னாட்டுத் தரப்புத்தக எண்:978-0-7112-2505-3.
* Crites, Mitchell Shelby; Nanji, Ameeta (2007). *India Sublime – Princely Palace Hotels of Rajasthan* (hardback). New York: Rizzoli. பக். 272 pages. பன்னாட்டுத் தரப்புத்தக எண்:978-0-8478-2979-8.
* Patnaik, Naveen (1990). *A Desert Kingdom – The Rajputs of Bikaner* (hardback). London: Weidenfeld and Nicolson. பக். 120 pages. No known ISBN.

வெளி இணைப்புகள்
---------------

விக்கிமீடியா பொதுவகத்தில்,  
 ***இலால்கர் அரண்மனை***   
என்பதின் ஊடகங்கள் உள்ளன. 

* Homepage of the Lallgarh Palace Hotel
* Homepage of the Laxmi Niwas Palace Hotel
* Homepage of the Narendra Bhawan